เงินบาทปิด 35.46/48 กลับมาแข็งค่าหลังดอลล์อ่อนเชื่อเฟดยังคงดอกเบี้ย
เงินบาทปิด 35.46/48 กลับมาแข็งค่าหลังดอลล์อ่อนเชื่อเฟดยังคงดอกเบี้ย
28 ต.ค. 2558

นักบริหารเงิน เปิดเผยว่า เงินบาทปิดตลาดเย็นนี้อยู่ที่ระดับ 35.46/48 บาท/ดอลลาร์ แข็งค่าจากช่วงเช้าที่เปิดตลาดที่ระดับ 35.53/55 บาท/ดอลลาร์
ช่วงเช้าเงินบาทอ่อนค่าลงเล็กน้อย แต่พอมาช่วงบ่ายเงินบาทเริ่มปรับตัวแข็งค่าขึ้น แนวโน้มวันพรุ่งนี้เชื่อว่าเงินบาทยังมีโอกาสแข็งค่าได้ต่อ เนื่องจากการคาดการณ์ว่าธนาคารกลางสหรัฐ(เฟด) จะคงอัตราดอกเบี้ยนโยบายไว้เท่าเดิมในการประชุมครั้งนี้ จึงน่าจะทำให้ดอลลาร์ปรับตัวอ่อนค่า
“ตลาดคาดว่าประชุมเฟดรอบนี้จะยังไม่ปรับขึ้นดอกเบี้ย จึงน่าจะทำให้ดอลลาร์ปรับตัวอ่อนค่า” นักบริหารเงิน กล่าว
นักบริหารเงิน คาดว่า พรุ่งนี้เงินบาทจะเคลื่อนไหวอยู่ในกรอบ 35.35 – 35.55 บาท/ดอลลาร์